Die oogmerk van die Akademie, as multidissiplinêre organisasie, is die bevordering van wetenskap, tegnologie en literatuur in Afrikaans en die kunste, asook die bevordering van die gebruik en gehalte van Afrikaans, hoofsaaklik binne Suid-Afrika.
Prof. Pattinson is een van min leiers op die gebied van Perinatologie in Suid-Afrika. As direkteur van die Mediese Navorsingsraad (MNR) is hy nou betrokke by die vestiging en bestuur van verskeie navorsingsprojekte in Suid-Afrika.
Die prys word toegeken aan prof. Koos Vorster, van die departement etiek by die Noordwes-Universiteit. Prof. Vorster word vereer vir sy uitgebreide reeks publikasies in Afrikaans en sy navorsing op die terrein van die politieke teologie en die rol van die kerk in Suid-Afrika in ŉ oorgangstydperk.
Prof. Horak is ŉ wêrelddeskundige oor bosluise en parasiete by diere. Hy het veral, ten opsigte van die studie van bosluise, ŉ groot bydrae gemaak wat nie net akademies waardevol is nie, maar ook ŉ basis vorm met onberekenbare waarde vir die hele Afrika, asook groot implikasies op die vee- en wildbedryf het.